ตลาดหุ้นเอเชียผันผวน นักลงทุนวิตกเศรษฐกิจสหรัฐหลังเฟดขึ้นดอกเบี้ย
ตลาดหุ้นเอเชียผันผวนเช้านี้ นักลงทุนวิตกเศรษฐกิจสหรัฐหลังเฟดขึ้นดอกเบี้ย
16 มิ.ย. 2560

ผู้สื่อข่าวรายงานว่า ตลาดหุ้นเอเชียเคลื่อนไหวอย่างผันผวนในช่วงเช้าวันนี้ (16 มิ.ย.60) จากความวิตกกังวลที่ว่าภาวะเศรษฐกิจสหรัฐอาจไม่แข็งแกร่งเพียงพอที่จะรับมือกับการปรับขึ้นอัตราดอกเบี้ยของธนาคารกลางสหรัฐ (เฟด) นอกจากนี้ นักลงทุนยังวิตกกังวลเกี่ยวกับแนวโน้มที่เฟดจะปรับลดวงเงินในการซื้อพันธบัตรตามมาตรการผ่อนคลายเชิงปริมาณ (QE) หลังจากประกาศขึ้นอัตราดอกเบี้ยในการประชุมเมื่อวันพุธที่ผ่านมา
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 19,931.15 จุด เพิ่มขึ้น 99.33 จุด, ดัชนี SSE Composite ตลาดหุ้นจีนเปิดวันนี้ที่ 3,126.37 จุด ลดลง 6.12 จุด, ดัชนี HSI ตลาดหุ้นฮ่องกงเปิดวันนี้ที่ 25,601.81 จุด เพิ่มขึ้น 36.47 จุด
ขณะเดียวกัน ดัชนี TAIEX ตลาดหุ้นไต้หวันเปิดวันนี้ที่ 10,078.69 จุด ลดลง 9.66 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,364.20 จุด เพิ่มขึ้น 2.55 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,235.18 จุด เพิ่มขึ้น 3.09 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,791.31 จุด เพิ่มขึ้น 1.30 จุด, ดัชนี PSE Composite ตลาดหุ้นฟิลิปปินส์เปิดวันนี้ที่ 7,961.94 จุด ลดลง 2.55 จุด
นอกจากนี้ นักลงทุนยังจับตาข้อมูลเศรษฐกิจที่สำคัญของสหรัฐในวันนี้ ได้แก่ ตัวเลขการเริ่มสร้างบ้านและการอนุญาตก่อสร้างเดือนพ.ค. และความเชื่อมั่นผู้บริโภคเดือนมิ.ย.จากมหาวิทยาลัยมิชิแกน